

**USTAVNI SUD REPUBLIKE HRVATSKE**

Broj: SuT-K-28/2023-18

Zagreb, 3. kolovoza 2023.

Naziv tijela koje provodi testiranje: Komisija za provedbu postupka prijma u državnu službu

Upute kandidatima o provedbi testiranja u postupku povodom natječaja za prijam u državnu službu na radno mjesto samostalnog ustavnosudskog savjetnika u Službi za prethodni ispitni postupak - 2 izvršitelja/izvršiteljice objavljenog u "Narodnim novinama" broj 75/23 od 7. srpnja 2023., na mrežnoj stranici Ministarstva pravosuđa i uprave i mrežnoj stranici Ustavnog suda Republike Hrvatske

**OBAVIJEST I UPUTE O ODRŽAVANJU TESTIRANJA**

Komisija za provedbu postupka prijma u državnu službu, upućuje sukladno članku 8. stavku 4. podstavka 3. na testiranje kandidate koji su podnijeli pravovremene i potpune prijave, te koji ispunjavaju propisane formalne uvjete sukladno objavljenom natječaju.

Testiranje će započeti dana

**4. rujna 2023. godine s početkom u 10.00 sati**

u prostorijama Ustavnog suda Republike Hrvatske, Trg svetog Marka 4.

Svi su kandidati dužni sa sobom imati važeću osobnu iskaznicu i sami snose troškove dolaska i prisustvovanja testiranju.

Smatrat će se da kandidat koji nije pristupio testiranju, povukao prijavu i više se neće smatrati kandidatom u postupku.

1. RASPORED I SADRŽAJ TESTIRANJA
* Provjera znanja iz područja za koje je raspisan javni natječaj (Ustav Republike Hrvatske, Ustavni zakon o Ustavnom sudu Republike Hrvatske, Konvencija za zaštitu ljudskih prava i temeljnih sloboda i praksa Ustavnog suda RH i Europskog suda za ljudska prava)
* Provjera znanja stranog jezika pisanim testom i usmenom provjerom
* Provjera praktičnih sposobnosti i vještina rada na računalu, pretraživanja i korištenja podataka dostupnih na Internetu, te poznavanje aplikacije MS Word.
* Razgovor (intervju) s kandidatima o interesima, profesionalnim ciljevima i motivaciji za rad u državnoj službi pri Ustavnom sudu Republike Hrvatske

Pravni izvori za pripremu provjere znanja su:

a) Ustav Republike Hrvatske (“Narodne novine” broj 56/90., 135/97., 113/00., 28/01., 76/10. i 5/14.),
b) Ustavni zakon o Ustavnom sudu Republike Hrvatske („Narodne novine“ broj  99/99., 29/02. i 49/02. – pročišćeni tekst),

c) Konvencija za zaštitu ljudskih prava i temeljnih sloboda ("Narodne novine" - Međunarodni ugovori broj 18/97., 6/99. - proč. tekst, 8/99 - ispr., 14/02., 1/06. i 13/17.)

d) praksa Ustavnog suda Republike Hrvatske ([www.usud.hr](http://www.usud.hr)) i Europskog suda za ljudska prava.

*Mole se kandidati da prilikom dolaska na testiranje ponesu svoje primjerke gore navedenih pravnih izvora (osim prakse).*

II. PRAVILA TESTIRANJA

1. Po dolasku na provjeru znanja i vještina od kandidata će biti zaraženo predočavanje odgovarajuće identifikacijske isprave radi utvrđivanja identiteta. Testiranju ne mogu pristupiti kandidati koji ne mogu dokazati identitet, osobe koje ne ispunjavaju formalne uvjete natječaja, te osobe za koje se utvrdi da nisu podnijele prijavu za radno mjesto za koje se obavlja testiranje.
2. Po utvrđivanju identiteta i svojstva kandidata započet će se s testiranjem.
3. Za pisanu provjeru znanja kandidatima će biti podijeljen ustavnosudski premet u povodu ustavne tužbe koji je jednak za sve kandidate za isto radno mjesto.

Pisana provjera znanja traje 180 minuta. Za provjeru znanja kandidatima se dodjeljuje od nula do deset (0-10) bodova. Smatra se da su kandidati zadovoljili na testiranju ako su dobili najmanje 5 bodova.

Za vrijeme pisane provjere znanja NIJE DOPUŠTENO:

* koristiti mobitel ili druga komunikacijska sredstva;
* napuštati prostoriju u kojoj se vrši provjera znanja;
* razgovarati s ostalim kandidatima ili na drugi način remetiti mir i red.

Ukoliko kandidat postupi na nedopušteni prethodno opisan način bit će udaljen s testiranja, a njegov/njezin rezultat Komisija neće niti ocjenjivati, te će se smatrati da je kandidat povukao prijavu na natječaj.

1. U drugoj fazi kandidati koji su zadovoljili na pisanoj provjeri znanja pristupit će provjeri praktičnih znanja stranog jezika i korištenja računala, čiji termin održavanja će biti naknadno određen. Kod provjere znanja stranog jezika kandidati sastavljaju kraći esej na zadanu temu te vode razgovor na stranom jeziku. Kandidati u tom dijelu provjere mogu ostvariti 0-10 bodova.
2. Kandidati koji su zadovoljili na provjeri znanja stranog jezika pristupaju provjeri znanja, sposobnosti i vještina rada na računalu, praktičnom provjerom.
3. Kandidati koji su ostvarili u svakoj prethodnoj fazi testiranja najmanje 5 bodova upućuju se na intervju s Komisijom, koja kroz razgovor s kandidatima utvrđuje znanja, sposobnosti i vještine, interese, profesionalne ciljeve i motivaciju istih za rad u državnoj službi pri Ustavnom sudu Republike Hrvatske. Rezultati intervjua boduju se od 0-10 bodova.
4. Nakon provedenog intervjua, Komisija će utvrditi rang listu kandidata prema ukupnom broju bodova ostvarenih na testiranju i intervjuu.
5. Komisija dostavlja predsjedniku Ustavnog suda Republike Hrvatske Izviješće o provedenom postupku uz koje prilaže i rang listu kandidata prema ukupnom broju bodova ostvarenih na testiranju i intervjuu, a koji donosi rješenje o prijemu u državnu službu na radno mjesto izabranog kandidata.
6. Navedeno rješenje s uputom o pravnom lijeku, dostavit će se svim kandidatima javnom objavom na web stranicama Ministarstva pravosuđa i uprave mpu.gov.hr i web stranici Ustavnog suda Republike Hrvatske [www.usud.hr](http://www.usud.hr)
7. Dostava rješenja svim kandidatima smatra se obavljenom istekom osmog dana od dana objave na web stranici Ministarstva pravosuđa i uprave.
8. Svi kandidati prijavljeni na natječaj koji su ispunjavali propisane formalne uvjete imaju pravo uvida u dokumentaciju koja se odnosi na natječaj.
9. Kandidat koji nije zadovoljan rješenjem o prijemu u državnu službu izabranog kandidata ima pravo podnijeti žalbu Odboru za državnu službu putem Ustavnog suda Republike Hrvatske, u roku 15 dana od dana dostave rješenja putem web stranice Ministarstva pravosuđa i uprave.

Komisija za provedbu postupka prijma u državnu službu